
TywyLLwcH a phrudd-der a daflant eu mentyll 
Hir-laesion dros wyneb bro amser, i gyd, 
Gan droi, mewn amrantiad, ei oleu yn dywyll, 
A sydyn ddifwyno ei geinion ynghŷd ; 
Mae drain profedigaeth wrth fôn y rhosynau 
Prydferthaf a welir, —mae bedd ym mhob gardd,— 
Mae darfodedigaeth, —mae nychdod ac angau, 
Yn lladd y têr flodau amryliw a hardd. 

Yr Angau,—arch—elyn diweddaf dynoliaeth, 
Ni pharcha rinweddau, na bonedd, na bri; 
Nid ystyr deimladau'r galarwyr mewn hiraeth, 
Ni wrendy ar weddi'r wylofus ei gri: 

Fel swyddog didostur cyflawna ei neges, 
A dwg ei ysglyfaeth i ffwrdd i'r ail fyd ; 

Yr un ym mhob cyfnod a gwlad ydyw hanes 
Gweithredoedd ei ddwylaw diorphwys o hyd. 


[M. 


Ein LEwIs boblogaidd, —ein gwron eh 
Cefnogydd ein llwyddiant ac Ynad y gwir, 
Y gŵr a ymdrechodd mor ddewr ac egnïol 
Ym mhlaid egwyddorion y moesol a'r pur— 
Gwnaed yntau, o'r diwedd, yn nôd i ergydion 
Y gelyn diweddaf, pan nad oedd ei wlad, 
Na'i geraint, yn tybied fod pruddaidd gysgodion 
Marwolaeth yn nesu at fywyd mor fâd. 


Pan ar ei ymweliad i weini ymgeledd— 
I leddfu dyoddefaint y gwelw a'r tlawd, — 
1 wasgar haelioni ei gariad yn annedd 
Y truan gofidus a chyfyng ei ffawd, — 
Cyfarfu âg angau, a'i galon dosturiol, — 
A gurai mor dyner yn achos y gwan,— 
A safodd, dan effaith y ddyrnod angeuol, ee 
Ffrŵd bywyd a rewodd i gyd j yn y fan ! ! 


O! farw ardderchoz yw marw yn aberth, 
Wrth leddfu trueni'r ddynoliaeth a'i châr ; 
Mae hyn yn gwneud hagrwch marwolaeth yn brydferth— 
Yn gwisgo y beddrod. yn oleu a chlir ! 
A! nid yw "gweithredoedd y cyfiawn yn marw, 
Arhosanl, “fel blodau persawrus eu rhyw, 
Yn ngardd y ddynoliaeth, a chadwant ei enw 
Mewn parch ac anwyldeb yn nghyfrif y byw. 




















VI. 


Marwolaeth fel yna a brofodd ein gwrthddrych, — 
Marwolaeth ddisyfyd, yn nghanol ei waith; 
Ymsuddodd fel hiian y dydd, yn yr entrych, 
Gan adael tywyllwch teimladwy a maith : 
Ei fywyd oedd drwyddo mor llawn:o rinweddau, 
Ei wrês oedd mor danbaid, a'i oleu mor glir, 
Fel pan yr ymsuddodd yn nglŷn dychryniadau, 
Tywyllwch a phrudd-der orchnddient y tir. 

Bu farw yr Frad, nad oedd ond cyffawnder, 
Fantolai ei reswm, ei ddedfryd, a'i farn ; 

Un na fedrai ŵyro, a gwenu ar ffalster, 
A gwneuthur aur-ddeddfau'r gwirionedd yn sarn! 

Têr lusern cydwybod lewyrchai i'w gamrau, 
Gweinyddai yn n;rolwg gofynion ail fyd ; 

A hyn roddai wrês yn ei ddysglaer rinweddau, 
Gynnyddai yn fwyfwy i'w ddiwedd o hyd. 


VIII. 


Bu farw'r cy/oel/og, a fedrai gyfranu, 
A gwasgar ei ddoniau ym mwthyn y tlawd, 
Bu farw, a'i law yn agored yn rhoddi 
Elusen i'r truan, adfydus ei ffawd. 
Bu farw y ?eisfr ydoedd anwyl i'w ddeiliaid, — 
Dosturiai yn adeg cyfyngder, fel tad,— 
Ddymunai eu llwyddiant o eigion ei enaid, 
Chwennychai gysuron a bendith ei wlad. 

Bu farw y dy», a lawn deimlai bwysigrwydd 
Bodolaeth, —a gredai fod bywyd, i gyd. 

Yn euraidd dalentau o roddiad ei Arglwydd, — 
Yn haen o feteloedd amryliw a drud : 

Caed ffydd a gweithredoedd yn harddu 'i gymmeriad, 
Caed proffes a buchedd o hyd yn gyttân ; 

Ei einioes, i'w diwedd, fu'n swynol gyfuniad 
O geinion amryfal y bonedd a'r dyn. 














Nid geiriau diystyr, nid gwên y rhagrithiol, 
Nid ystum y gwammal, nid agwedd y ffol, — 
Nodweddent gymmeriad a theithi meddyliol 
Yr hwn y galerir mor ddwys areiol: 
Rhy brin y darllenid yn nhremiad ei wyneb 
Fod ffynnon o gariad mor llawn dan ei fron ; 
Ond mynych canfyddid, mewn swyn a rhwyddineb, 
Y ffrydiau tryloewaf yn llifo o hon. 


XI. 


Bu farw y C77s4om egnïol a ffyddlon 
Y milwr diorphwys yn Bhyfel y Groes ; 
Yr enwog Eglwyswr llafurus a chysson, 
A chyfaill twymngalon pob rhinwedd a moes,— 
Un deithiau drwy fywyd, a'i drêm i'r dyfodol, 
A'i lygad yn graff ar Ddydd manwl y Farn, 
Gan gofio'r adroddid holl chwedl yr amserol 
Yn'ngwyddfod y frawdle ddyfodol, bob darn. 


XII 


Gwâg bellach yw HENLLAN O'i LEwIS garedig, 
Addurnodd y fangre â'i ddoniau mor hir ; 
Symmudwyd ei yspryd at saint perffeithiedig 
Ac engyl claerwynion, i hinsawdd fwy clir. 
Tywallted y nef ei chawodydd bendithion 

Yn hael ar ei geraint galarus, I gyd, 
Yr adgof o'i fuchedd dryloêw a chysson 
Yn ingoedd eu galar ddyddano eu bryd. 


Ebrill Oed, 1880. 

Farrant a Frost, Arsraffwyr, Merthyr 

